за променливите относно социалноосигурителните обезщетения, като използват стандартите за обмен, посочени в параграф 2.
 Член 11
 Докладване относно качеството
 1. Държавите членки прилагат критериите за оценка на качеството и подробното съдържание на докладите за качеството, както е предвидено в приложение IV.
 2. Държавите членки предават на Комисията (Евростат) свързаните с качеството референтни метаданни, които се изискват съгласно настоящия регламент, като използват стандарта за обмен на статистически данни и метаданни. Те изпращат метаданните чрез единното звено за контакт, така че Комисията (Евростат) да може да извлича данните по електронен път.
 Член 12
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 декември 2019 година.
 За Комисията
 Председател
 Ursula VON DER LEYEN
 (1) ОВ L 261I, 14.10.2019 г., стр. 1.
 (2) Регламент (ЕО) No 1059/2003 на Европейския парламент и на Съвета от 26 май 2003 г. за установяване на обща класификация на териториалните единици за статистически цели (NUTS) (ОВ L 154, 21.6.2003 г., стр. 1).
 (3) Международна стандартна класификация на образованието, 2011 г.,http://uis.unesco.org/sites/default/files/documents/international-standard-classification-of-education-isced-2011-en.pdf (на разположение на английски и френски език).
 (4) Препоръка на Комисията от 29 октомври 2009 г. относно използването на Международната стандартна класификация на професиите (ISCO-08) (ОВ L 292, 10.11.2009 г., стр. 31).
 (5) Регламент (ЕО) No 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) No 3037/90 на Съвета, както и на някои ЕО регламенти относно специфичните статистически области (ОВ L 393, 30.12.2006 г., стр. 1).
 ПРИЛОЖЕНИЕ I
 Статистически понятия и определения
 1. КОМПОНЕНТИ НА БРУТНИЯ ДОХОД
 1.1. Доход на наетите лица
 Доходът на наето лице се дефинира като общото възнаграждение в брой или в натура, платимо от даден работодател на наето лице срещу работата, извършена от последното по време на референтния период за дохода.
 Доходът на наето лице се разделя на:
 1)
 брутен паричен или близък до паричния доход на наетото лице (PY010G);
 2)
 брутен непаричен доход на наетото лице (PY020G);
 3)
 социалноосигурителни вноски, внасяни от работодателя (PY030G).
 1.1.1. Брутен паричен или близък до паричния доход на наетото лице (PY010G)
 Отнася се до паричния компонент на възнаграждението на наетите лица, платим в брой от даден работодател на дадено наето лице. Същият включва стойността на всички социалноосигурителни вноски и данъци върху общия доход, платими от наето лице или от работодателя от името на наетото лице по социалноосигурителните схеми или на данъчните органи.
 Брутният паричен или близък до паричния доход на наетото лице включва следните елементи:
 —
 надници и заплати, изплащани в брой за отработеното време или извършената работа на основното или на някое второстепенно или случайно работно място;
 —
 възнаграждение за неотработено време (например платен отпуск);
 —
 по-високи ставки на заплащане за извънреден труд;
 —
 възнаграждения на директорите на неперсонифицирани дружества;
 —
 заплащане на работа на парче;
 —
 обезщетения на приемни родители за отглеждане на деца;
 —
 комисиони, бакшиши